Inta Belov

Inta Belov (perenimi ka Below; aastani 1949 Prauliņa; 20. juuni 1923 Smiltene – 22. mai 2018 Tallinn) oli Läti võrkpallur ning Eesti võrkpallur ja võrkpallikohtunik.

Lõpetas 1954. aastal Läti Riikliku Ülikooli farmatseudina.

Töötas Eesti NSV Apteekide Peavalitsuse Kontrollanalüüsi Kesklaboratooriumis, oli seal üle 20 aasta juhataja asetäitja.

Sportlasena
Sportima hakkas 1938. aastal keskkoolis.

Tuli võrkpallis aastatel 1946–1951 Läti NSV meistriks.

Tuli aastatel 1953, 1954 ja 1956 Tallinna Kalevi naiskonnas Eesti NSV meistriks. Kuulus aastatel 1952–1956 Eesti NSV koondisse. 

Spordikohtunikuna
1962 üleliidulise kategooria võrkpallikohtunik

Tunnustus
1954 NSV Liidu meistersportlane
valiti 11 korda Eesti NSV kümne parima võrkpallikohtuniku hulka
naiskohtunikest esimene, kes valiti NSV Liidu kümne parima võrkpallikohtuniku, hiljem 3 parima naisspordikohtuniku hulka

Isiklikku
Tema abikaasa oli võrkpallitegelane ja spordiajaloolane Eugen Below ning nende poeg oli korvpallitegelane Jüri-Egil Below.

Välislingid

Haud Tallinna Metsakalmistul

Kategooria:Läti võrkpallurid
Kategooria:Eesti naisvõrkpallurid
Kategooria:Eesti spordikohtunikud
Kategooria:Läti Ülikooli vilistlased
Kategooria:Eesti lätlased
Kategooria:Metsakalmistule maetud
Kategooria:Sündinud 1923
Kategooria:Surnud 2018